आगे कोच सैम्पाओली ने कहा, ‘‘इस नतीजे के लिए मैं जिम्मेदार हूं लेकिन प्रशंसकों की ही तरह मैने भी सपने देखे थे’’ उन्होंने कहा कि उनकी टीम एक ईकाई के रूप में नहीं खेल सकी और लियोनेल मेस्सी को गेंद अधिक सौंपने की हमारी रणनीति नाकाम रही. इसी के बाद क्रोएशिया के कोच ज्लाटको डालिच ने अपने प्रशंसकों से अति आत्मविश्वास से बचने के लिये कहा उन्होंने कहा, ‘‘हमें अति आत्मविश्वास से बचना होगा. हमें अपने पैर जमीन पर रखने होंगे’’ अर्जेंटीना 2014 विश्व कप फाइनल में जर्मनी से एक गोल से हार गया था.